ทิสโก้ตั้งเป้าสำรองเลี้ยงชีพโต10-15%
บลจ.ทิสโก้ ตั้งเป้ากองทุนสำรองเลี้ยงชีพโต 10-15% เพิ่มนายจ้าง 350-400 รายปีนี้
6 ก.พ. 2555

บลจ.ทิสโก้ ตั้งเป้ากองทุนสำรองเลี้ยงชีพโต 10-15% เพิ่มนายจ้าง 350-400 รายปีนี้
น.ส.อารยา ธีระโกเมน กรรมการอำนวยการ บริษัทหลักทรัพย์จัดการกองทุน (บลจ.) ทิสโก้ กล่าวว่า บริษัทตั้งเป้าเพิ่มมูลค่าสินทรัพย์ของกองทุนสำรองเลี้ยงชีพในปี 2555 เติบโต 10-15% จากสิ้นปี 2554 อยู่ที่ 8.5 หมื่นล้านบาท โดยเพิ่มจำนวนนายจ้างที่เข้ามาร่วมตั้งกองทุนกับบริษัทเพิ่มขึ้นประมาณ 350-400 ราย จากปัจจุบันที่บริษัทยังครองความเป็นที่หนึ่งที่มีบริษัทนายจ้างให้บริหารจัดการกองทุนสำรองเลี้ยงชีพสูงสุดถึง 2,975 บริษัท
กลยุทธ์ในปีนี้ยังคงมุ่งเน้นด้านคุณภาพ ทั้งผลิตภัณฑ์และบริการเป็นสำคัญ เพื่อเป็นส่วนสำคัญในการสร้างสรรค์ออกแบบความมั่งคั่งให้กับลูกค้า ซึ่งในส่วนของกองทุนสำรองเลี้ยงชีพเรา จะเน้นทำ Employee Choice ที่เข้าถึงลูกค้าในเชิงลึกมากขึ้น รวมทั้งพัฒนาผลิตภัณฑ์และบริการโดยเปิดให้ตรวจสอบข้อมูลเงินกองทุนและปรับเปลี่ยนนโยบายการลงทุนได้ผ่านเว็บไซต์  ซึ่งคาดว่าจะเปิดบริการได้ในครึ่งปีหลัง
สำหรับปี 2554 กองทุนสำรองเลี้ยงชีพของบริษัทเติบโต 10% ซึ่งสูงกว่าอุตสาหกรรมที่ขยายตัว 7%